Einar Stavang

Einar Magnus Henriksson Stavang () var ein norsk jurist og politikar, fødd i Kinn prestegjeld i Sunnfjord. Han representerte Arbeidarpartiet på Stortinget i 24 år.

Virke
Stavang, som var son til ein lærar, vart student i 1918 og cand.jur. i 1924. Han var så sakførar i Florø frå 1925 til 1946. Sidan 1946 var han sorenskrivar i Sunnfjord sorenskriveri, med bustad i Førde, til han gjekk av for aldersgrensa i 1968. 

Stavang var i mellomkrigsåra varaordførar i Florø kommune i to periodar, og ordførar i 1940 og 1945–46. Hausten 1945 vart Stavang vald til stortingsrepresentant frå Sogn og Fjordane, og sidan attvald fem gongar. På Stortinget var han 1946-47 sekretær i Justiskomiteen 1946-47, perioden 1950-65 nestformann og 1965-69 formann i same komiteen.

Stavang var aktiv i Noregs Mållag, og hadde ulike tillitsverv i skipnaden.

Kjelder
Stortingsbiografi

Kategori:Stortingsrepresentantar for Sogn og Fjordane
Kategori:Stortingsrepresentantar frå Ap
Kategori:Stortingsrepresentantar 1945-1949
Kategori:Stortingsrepresentantar 1950-1953
Kategori:Stortingsrepresentantar 1954-1957
Kategori:Stortingsrepresentantar 1958-1961
Kategori:Stortingsrepresentantar 1961-1965
Kategori:Stortingsrepresentantar 1965-1969
Kategori:Ordførarar i Florø
Kategori:Ap-ordførarar i Sogn og Fjordane
Kategori:Norske juristar
Kategori:Norske rektorar
Kategori:Nordmenn frå andre verdskrigen
Kategori:Målfolk
Kategori:Folk frå Flora